**Imatran, Ruokolahden ja Rautjärven vammaisneuvoston**

**toimintasuunnitelma 1.1.-31.12.2020**

Imatran seudun vammaisneuvosto valvoo, seuraa ja edistää kansalaisten esteettömyyden ja yhdenvertaisuuden toteuttamista yhteiskunnan eri toimialoilla.

Vammaisneuvosto tekee aloitteita ja esityksiä kansalaisten palvelujen saatavuuden ja yhdenvertaisuuden toteutumiseksi sekä antaa lausuntoja asioista, joilla on merkitystä vammaisten henkilöiden elämisessä ja suoriutumisessa.

Vammais- ja potilasjärjestöt toimivat aktiivisesti yhdenvertaisuuden ja esteettömyyden toteuttamiseksi yhteiskunnassa.

* Vammais- ja potilasjärjestöiltä pyydetään ilmoituksia ja tietoja toimimattomista esteettömyysasioista. Opastetaan imatralaisia, ruokolahtelaisia ja rautjärveläisiä vammaisia ja heidän järjestöjään käyttämään heille järjestettyjä esteettömyyspalveluja ja viemään edunvalvontaa eteenpäin.
* Vammaisneuvosto seuraa Eksoten toimintaa Imatralla, Ruokolahdella ja Rautjärvellä ja tekee aloitteita yhteistyössä vammais- ja potilasjärjestöjen kanssa.

Eksoten kanssa tehdään aktiivista yhteistyötä. Eksoten edustaja tuo kokouksiin ajankohtaisen tiedon Eksoten palveluista, tulevista muutoksista ja ilmenneistä epäkohdista.

Vammais- ja potilasjärjestöjen toiminnassa tulee kiinnittää erityisesti huomiota nuorten mukaan saamiseen järjestöjen toimintaan.

Maakunnallisen vammaispoliittisen ohjelman laatimiseen osallistuminen. Ohjelman toteuttamiseen tarvittavaa työtä tehdään yhteistyössä Lappeenrannan vammaisneuvoston kanssa.

Imatran, Ruokolahden ja Rautjärven Vammaispoliittisen ohjelman päivityksen vieminen loppuun ja päätettäväksi sekä ohjelman tavoitteiden toteutumisen seuranta.

Vammaisneuvosto tekee tutustumiskäyntejä mahdollisuuksien mukaan eri järjestöjen ja vammaispalvelujen tuottajien toimintaan.

Tutustuminen Imatran Puutalo ry:n toimintaan. Kutsutaan Imatran Puutalo ry:n edustaja kertomaan yhdistyksen toiminnasta.

Vammaisneuvosto seuraa sosiaali- ja terveyspalvelujen uudistusten etenemistä, vammaispalveluja koskevan lainsäädännön muutoksia ja tekee mahdollisuuksiensa mukaan edunvalvontaa. Vammaisneuvosto seuraa valtakunnallisen vammaispoliittisen ohjelman (Suomen Vammaispoliittinen ohjelma) valmistelua ja toimii siinä olevien uudistusten jalkauttamiseksi paikallisiin käytäntöihin.

Vammaisneuvosto järjestää Imatran seudun vammaisille ja vammaisjärjestöille koulutustilaisuuden vammaisneuvostojen ja järjestöjen työn tehostamiseksi.

Vammaisneuvosto osallistuu mahdollisuuksien mukaan valtakunnallisiin koulutus- ja neuvottelutilaisuuksiin.